Finn Olstad

Finn Olstad (født 1950) er en norsk historiker med norsk arbeiderhistorie og idrettshistorie som spesialfelt. Han er professor ved Seksjon for kultur og samfunn ved Norges idrettshøgskole. 

Han tok hovedfag i historie i 1978 på en oppgave om Christiania Arbeidersamfund 1864-1896,Finn Olstad Medlemmene i Christiania Arbeidersamfund 1864-1896: en analyse av medlemssammensetningen og medlemsrekruttering Hovedoppgave i historie – Universitetet i Oslo, 1978 og doktorgrad om fagorganisering i hovedstaden samme emne i 1987.Finn Olstad Kamp mot kapitalen: om fagorganiserte arbeidere i Kristiania ca. 1880-1895

I 1991 sammenfattet han sitt syn på arbeiderbevegelsens historie siste hundreår gjennom den korte boka Arbeiderklassens vekst og fall: hovedlinjer i 100 års norsk historie. Olstad skrev første bind i LOs organisasjonshistorie som omhandlet tiden fra dannelsen til den første Hovedavtalen 1899-1935 og har også skrevet første bind av Norsk Sjømannsforbunds historie. I 1999 utga han en biografi om Einar Gerhardsen. 

Han har også skrevet historieverk om andre emner enn arbeiderhistorie: Han var forfatter av bind to av Sandefjords historie. Sammen med  Stein Tønnesson skrev han tobindsverket Norsk idretts historie.

I sin bok Det farlige demokratiet hevder Olstad at det ikke var begivenhetene i 1814, men Venstre og arbeiderbevegelsens kamp for allmenn stemmerett som representerte det virkelige demokratiske gjennombruddet i norsk historie.klassekampen.no Den nye embetsmannsstaten kronikk av Finn Olstad i forbindelse med lansering av boka Det farlige demokratiet 4. februar 2014NRK Ekko Det farlige demokratiet  radiointervju med Finn Olstad og Raino Malnes 21.02.2014 (nettradio/podcast)

 Bibliografi  
 En historie om Arbeiderpartiet. Dreyer forlag 2021 ISBN 9788282655668
 Den lange oppturen : norsk historie 1945-2015, 2017 ISBN 9788282654005
 Det farlige demokratiet Om folkestyrets vilkår i Norge gjennom to hundre år, 2014 ISBN 9788203294181
 Frihetens århundre: norsk historie gjennom de siste hundre år Pax 2010 ISBN 978-82-530-3289-4 
 Med knyttet neve: 1899-1935 bind 1 av LOs historie 2009 ISBN 978-82-530-3190-3 
 Vår skjebne i vår hånd (bind 1 av Norsk sjømannsforbunds historie) 2006 ISBN 978-82-530-3066-1
 Diskurs, årsak, sannhet svar til Ottar Dahl Historisk tidsskrift 2005 84: 107
 Tradisjon og fonyelse. Tilsvar til Åsmund Egge Historisk tidsskrift 2004 83: 307 
 Jakten på et fantom? Om (årsaks)forklaringer i historien. Historisk tidsskrift 2004 83: 87 
 Forståelsen av historien: En kommentar til Francis Sejersted Historisk tidsskrift 2002 81: 4
 Einar Gerhardsen en politisk biografi Universitetsforlaget 1999 ISBN 82-00-12828-8
 Martin Tranmæl og radikaliseringen av norsk arbeiderbevegelse 1906-1918. Historisk tidsskrift 1998 77: 73-89. 
 En vanlig småby? Sandefjords historie bd 2 1997 ISBN 82-993797-2-5
 Arbeiderklassens vekst og fall: hovedlinjer i 100 års norsk historie Universitetsforlaget 1991 ISBN 82-00-21313-7
 Kamp mot kapitalen. Replikk til annenopponent Per Fuglum ved doktordisputas Historisk tidsskrift 1990 69: 110-113 
 Forsvar, sport, klassekamp 1861-1939, bind i verket Norsk idretts historie, Aschehoug, utgitt i samarbeid med Norges Idrettsforbund 1987 ISBN 82-03-11337-0
 Standssamfunn, klassesamfunn og historisk forskning Historisk tidsskrift 1980 59: 406-413

 Referanser 

 Eksterne lenker  

Kategori:Norske historieprofessorer
Kategori:Personer fra Gjøvik kommune